open-index/open-wikipedia-markdown huggingface dataset:
כורדיסטן24

**כורדיסטן24** או **K24** (בכורדית: **Kurdistan Bîst û Çar**) היא רשת חדשות כורדית הפועלת מארביל, שבכורדיסטן העיראקית, עם משרדים נוספים בוושינגטון די. סי. ובקלן שבגרמניה, שהושקה באוקטובר 2015. היא משדרת בשפות סוראני וקורמאנג'י שהם דיאלקטים כורדיים וכן באנגלית וטורקית. נורלדין ווייסי ייסד את החברה והיה המנכ"ל עד שהחליף אותו מוחמד קארים.

טורקיה הסירה מספר ערוצי שידור כורדים, בהם כורדיסטן24, משידורי הלוויין שלה, "טורקסאט", על "הפרות שידור" לטענתם, במהלך משאל העם על עצמאות האזור בשנת 2017.

באוקטובר 2017, החליטה הוועדה למדיה ותקשורת של ממשלת עיראק להוציא צו סגירה והחרמת כל הציוד של התחנה וצוות העובדים, בטענה שהיא פועלת ללא רישיון, מסיתה לאלימות ומפריעה לשלום ולביטחון.

## קישורים חיצוניים
*  

## הערות שוליים

קטגוריה:ערוצי טלוויזיה
קטגוריה:כורדיסטן העיראקית: פוליטיקה
התאומות ברבי

**התאומות ברבי** (באנגלית: **Barbi Twins**; נולדו ב-2 באפריל 1963) הן זוג תאומות זהות דוגמניות אמריקאיות.

## ביוגרפיה
שיין וסייה ברבי נולדו בסן דייגו, כשהיו בנות שנתיים הוריהם התגרשו.

הם למדו לתואר בתזונה והעבירו הרצאות בתזונה בבתי ספר.

ב-1997 נישאה שיין לשחקן קן וול.

## דוגמנות
הן החלו לדגמן בגיל שבע לקטלוג של רשת חנויות הכלבו "סירס".

בין השנים 1989–1991 הן דגמנו למספר חברות אופנה וביניהן שאנל וג'ון גליאנו.

בספטמבר 1991 הן היו על שער מגזין פלייבוי, זאת לאחר שצדו את עיניו של יו הפנר, הגיליון שהן הופיעו בו שבר שיאי מכירות.

ב-1993 המגזין הבריטי "Stuff" נתן להן את התואר "סמל הסקס של 1993".

הן הוציאו מספר לוחות שנה בכיכובן שזכו להצלחה.

בשנות ה-90 נכתב בעיתונות כי הנסיך ויליאם היה מעריץ שלהן.

ב-2001 הוקדש עבורן פרק בתוכנית של "E! True Hollywood Story".

ב-2003 הן תבעו את לארי פלינט ואת מגזין האסלר בטענה שתמונותיהן שצולמו על ידי פלייבוי הופיעו במגזין האסלר ללא רשותן.

## זכויות בעלי חיים
ב-2009 הם פעלו ביחד עם וילי נלסון לקידום החוק האוסר על שחיטת סוסים בארצות הברית.

ב-2010 יצאו כנגד ציד כלבי ים בקנדה, הם גם הופיעו בסרט תיעודי אודות בעלי חיים.

## קישורים חיצוניים

* 

## הערות שוליים

קטגוריה:תאומים אמריקאים
קטגוריה:דוגמניות אמריקאיות
קטגוריה:דוגמנים אמריקאים
קטגוריה:טבעוניות אמריקאיות
קטגוריה:טבעונים אמריקאים
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
ארץ הפרווה

**ארץ הפרווה** (בצרפתית: **Le Pays des fourrures**) הוא רומן הרפתקאות מאת הסופר הצרפתי ז'ול ורן מסדרת הספרים שלו **[[Voyages Extraordinaires]] **, שיצא לראשונה על ידי פייר-ז'ול הצל בשנת 1873. הספר מספר על תחנה שהקימו סוחרי פרווה על קרחון־ענק בצפון קנדה ש"נתלשת" ומשייטת ברחבי האוקיינוס.

הרומן פורסם כסדרת מאמרים ב-*Magasin Éducation et de Récréation* מספטמבר 1872 עד דצמבר 1873. המהדורה הצרפתית המקורית הראשונה עם שני הכרכים והמהדורה המאוירת הראשונה בפורמט גדול פורסמו בשנת 1873. התרגום הראשון לאנגלית, מאת נ. ד'אנברס (שם בדוי של גברת ארתור (ננסי) בל), פורסם גם הוא בשנת 1873.

הספר תורגם לעברית על ידי ג. בן־חנה [גדליהו אמיתי] בשם **הקצין גובסון**, בשנת 1954, יצא לאור על ידי הוצאת שמעוני.

## תקציר עלילה
בשנת 1859, סגן ג'ספר הובסון וחברים אחרים בחברת מפרץ הדסון עוברים דרך הטריטוריות הצפון-מערביות של קנדה לקייפ באת'רסט שבאוקיינוס הקרח הצפוני, במשימה להקים מאחז בקו הרוחב 70 מעלות, צפונית לחוג הארקטי.

האזור אליו הם מגיעים עשיר מאוד בחיות בר ומשאבי טבע. ג'ספר הובסון והצוות שלו מקימים מאחז. בשלב מסוים, מתרחשת רעידת אדמה, ומכאן ואילך, נראה שחוקי הפיזיקה השתנו (ליקוי חמה שאמור להיראות כמלא, נראהכ חלקי בלבד; הגאות והשפל אינם מורגשים יותר וכדומה). בסופו של דבר הם מבינים שהם נמצאים על קרחון, שנפרד מהקרח שבאוקיינוס הקרח הצפוני ושנסחף דרומה.

הובסון מבצע מדידה יומית כדי לדעת את מיקומו של הקרחון. הקרחון עובר את מצרי ברינג. הקרחון (שהופך קטן בהרבה, מכיוון שהמים החמים יותר המיסו חלקים ממנו) מגיע סוף סוף לאי קטן. ספינת לווייתנים דנית מוצאת אותם. כל חברי הצוות של הובסון חולצו, וכולם שורדים.

## היסטוריית הפרסום
* 1873, בריטניה, לונדון: סמפסון נמוך, תאריך פרסום נובמבר 1873; המהדורה הראשונה בבריטניה, שתורגמה על ידי גברת ארתור (ננסי) בל, כ-*The Fur Country or Seventy Degrees North Latitude*
* 1874, ארצות הברית, בוסטון: ג'יימס אוסגוד, תאריך פרסום 1874; המהדורה הראשונה בארצות הברית
* 1955, ישראל, תרגום: ג. בן־חנה בשם **הקצין גובסון**

## קישורים חיצוניים

* על הספר, באתר סימניה

קטגוריה:ספרים שפורסמו תחילה כסיפור בהמשכים
קטגוריה:ספרי ז'ול ורן
מיס תבל 1984

**מיס תבל 1984** היא תחרות מיס תבל ה-33 במספר, 81 מתמודדות השתתפו בתחרות.

התחרות תוכננה במקור להיערך בקלגרי שבקנדה אך לאחר מכן הועתק מיקומה למיאמי.

השתתפותן בתחרות של נציגות מהמדינות הקומוניסטיות פולין ויוגוסלביה הובילה למחאות על ידי פליטים קובנים בעיר.

## תוצאות

### שופטים
* קארן בולדווין
* קרולינה הררה
* רוני קוקס
* אלן ת'יק

## קישורים חיצוניים

* https://web.archive.org/web/20120207054604/http://www.pageantopolis.com/international/Universe_1984.htm
* https://web.archive.org/web/20110820194117/http://www.globalbeauties.com/mbmu/2011/06/29th-place-miss-universe-1984-yvonne-ryding/#

קטגוריה:מיס תבל
קטגוריה:1984
קטגוריה:ארצות הברית: תחרויות יופי
נינה הוס

**נינה הוס** (בגרמנית: **Nina Hoss**; נולדה ב-7 ביולי 1975) היא שחקנית גרמנייה.

## ביוגרפיה
הוס נולדה בשטוטגרט, גרמניה לאב פוליטיקאי ואם שחקנית.

בילדותה הציגה מחזות ברדיו ובגיל ארבע עשרה החלה להופיע על בימות התיאטרון.

ב-1997 סיימה ללמוד באקדמיה למשחק בברלין.

ב-2009 הייתה חברה בצוות השופטים של פסטיבל לוקרנו וב-2011 של פסטיבל הסרטים הבינלאומי בברלין. היא קיבלה מספר אותות הוקרה ממשלתיים ובהם מסדר הכבוד של הרפובליקה הפדרלית של גרמניה ומסדר האמנויות והספרות.

ב-2019 החלה לשמש כחברה באקדמיה האמריקאית לקולנוע.

## קריירה
ב-1996 ביצעה את פריצתה בתחום המשחק כששיחקה בסרט "Das Mädchen Rosemarie" המבוסס על סיפור אמיתי אודות נערת ליווי גרמנייה.

ב-2002 שיחקה בקומדיה "Nackt" אודות שלושה זוגות חברים הנפגשים לארוחת ערב המהווה מוקד למתח ולדיבורים אודות אהבה ומין.

ב-2006 שיחקה בסרט "Elementarteilchen" המבוסס על רומן מאת מישל וולבק. ב-2007 שיחקה בסרט המתח "ילה" (Yella) כאישה הבורחת מבעלה. ב-2008 גילמה את התפקיד הראשי בסרט "אישה בברלין" המבוסס על הספר "אישה בברלין".

ב-2010 הופיע בסרט הערפדים "Wir sind die Nacht". ב-2012 גילמה רופאה המנסה לברוח ממזרח גרמנייה בסרט "ברברה" שזכה להצלחה ואף נשלח להתמודד מטעם גרמניה לפרס האוסקר לסרט הזר.

בין 2014–2017 שיחקה סוכנת גרמנייה בסדרה האמריקאית "הומלנד".

בשנת 2020 שיחקה בסדרה "המובסים" בהפקת נטפליקס, לצד טיילור קיטש, אנסון בון, סבסטיאן קוך ואחרים.

בשנת 2022 שיחקה בסרטו של טאריק צאלח "חוזה מסוכן" לצד כריס פיין. עוד בשנת 2022 הצטרפה לקאסט העונה השלישית של הסדרה "ג'ק ראיין" בפריים וידאו, ושיחקה לצד קייט בלאנשט בסרט הדרמה של טוד פילד "טאר המנצחת" אשר הוקרן בבכורה ב-1 בספטמבר 2022 בפסטיבל הסרטים של ונציה.

בשנת 2023 שיחקה בסרט הרומני "Do Not Expect Too Much from the End of the World" בתפקיד הראשי של דוריס.

בשנת 2024 שיחקה בסרט הצרפתי "Langue étrangère" בבימויה של קלייר ברגר. בינואר של אותה שנה, החלה להצטלם לסרטה של ניה דאקוסטה "הדה" (אנ') המבוסס על המחזה הדה גאבלר מאת הסופר הנורווגי הנריק איבסן.

## קישורים חיצוניים

* נינה הוס, באתר Schaubuehne

## הערות שוליים

קטגוריה:שחקניות קולנוע וטלוויזיה גרמניות
קטגוריה:שחקניות תיאטרון גרמניות
קטגוריה:בוגרות בתי ספר למשחק
קטגוריה:גרמניות שנולדו ב-1975
קטגוריה:גרמנים שנולדו ב-1975
אצטדיון פריולי

**סטאדיו פריולי** (באיטלקית: **Stadio Friuli**) נקרא גם מסיבות מסחריות: **"דאצ'יה ארנה"**, הוא אצטדיון הממוקם באודינה שבאיטליה.
האצטדיון הוא האצטדיון הביתי של קבוצת הכדורגל של אודינזה מהסרייה א'.

## היסטוריה
האצטדיון נפתח ב-1976 והיה אצטדיון אולימפי שמתאים גם לאתלטיקה.
ב-1990 אירח האצטדיון שלושה משחקים במונדיאל 1990 שהתקיים באיטליה בשנה זו. ב-2005 אירח האצטדיון מספר משחקי ליגת האלופות כאשר הקבוצה אודינזה אירחה את משחקיה באצטדיון הביתי שלה. ב-10 בספטמבר 2008 אירח האצטדיון משחק של נבחרת איטליה במסגרת הבתים של מוקדמות מונדיאל 2010. ב-21 בנובמבר 2009 אירח האצטדיון משחק ראגבי של נבחרת איטליה בראגבי נגד נבחרת דרום אפריקה - אלופת העולם בראגבי לשנת 2007.

בקיץ 2013 בוצע שדרוג באצטדיון והתאמתו לכדורגל בלבד - בוטל מסלול הריצה מסביב לדשא, והיציעים נבנו מחדש כך שיהיו קרובים יותר לדשא. ב-2016 נפתח האצטדיון מחדש, ונחשף כי יצרנית הרכב הרומנית דאצ'יה תהיה הספונסרית של האצטדיון שיקרא מעתה "דאצ'יה ארנה".

ב-14 באוקטובר 2024 האצטדיון אירח את משחקה של נבחרת איטליה נגד נבחרת ישראל במסגרת ליגת האומות.

האצטדיון אירח את הסופר קאפ האירופי לשנת 2025.

## קישורים חיצוניים

* 
* מדריך האצטדיון, באתר StadiumGuide

פריולי
פריולי
קטגוריה:פריולי-ונציה ג'וליה
פריולי
קטגוריה:אודינזה
קטגוריה:אודינה
מרקוס פישר

**מרקוס** (מאיר) **פישר** (בגרמנית: **Marcus (Maier) Fischer**; על פרסומיו העבריים חתם: **מאיר פישער**; 1783, וינה – 22 במאי 1858, פראג) היה היסטוריון יהודי-אוסטרי.

## ביוגרפיה
נולד בווינה לרב משה בן מאיר פישלס שהיה רב הקהילה היהודית בווינה.

מאיר פישר הצעיר עקר לפראג והתפרנס כפקיד בלשכת המס של הקהילה היהודית המקומית. הוא נמנה עם חוג משכילי פראג, וכרבים מהם התקרב לצנזור הממשלתי קרולוס פישר (Carolus Fischer) שפתח בפניו את דלתות הקלמנטינום  בפראג. כן היה מקורב לרב אלעזר פלקלס, שהיה בעצמו ידידו של קרולוס פישר, ותרגם מדרשותיו לגרמנית בדפוס, כנראה לפי עצתו של הצנזור כדי להציג את מנהגי היהודים בצורה חיובית בעיני ההמון הנוצרי. פישר נחשב לאחד ההיסטוריונים היהודיים הראשונים שעשו את ההיסטוריה למקצוע אוטונומי מבוסס מקורות בדוקים.

ספרו הנודע הוא תולדות ישרון תחת ממשלת מאהאדי ואימאם-אידריס מלכי מאוריטניה (צפון אפריקה), שראה אור בפראג בשנת 1817. הספר הוא הראשון והיחיד שנדפס בסדרה מתוכננת של "אוצר ספרים לשוחרי הספרות העברית".

לפניו הדפיס את שני כרכי "קורות שנות קדם" (1812) שזכו להסכמת הרב פלקלס, על אף שתפיסתם ההיסטורית מתאימה לתפיסה הכללית של תולדות ימי העולם ועומדת בסתירה לתיאורי המקרא. וב-1814 הדפיס "ספר כיס היסטורי לשנת ה'תקע"ד (1814)" שהיה כנראה ניסיון לסדרת חוברות באותו סגנון.

בערוב ימיו תרגם את ה"כרוניקה של ולרשטיין" חיבור שהתיימר להיות כתב יד קדום של כרוניקה של יהודי בוהמיה מן המאה ה-13 ועד המאה ה-18. לימים נטען כי חיבור זה היה מעשה הונאה ופישר "השלים" בו פרטים שלא מצא להם מקורות.

## לקריאה נוספת
* ראובן מיכאל, הכתיבה ההיסטורית היהודית: מהרנסנס עד העת החדשה, ירושלים מוסד ביאליק, ה'תשנ"ג, **מרקוס פישר**, עמ' 136–147.

## קישורים חיצוניים
* 
;ספריו
* 
* 
* 

## הערות שוליים

קטגוריה:היסטוריונים יהודים אוסטרים
קטגוריה:הבראיסטים
קטגוריה:אוסטרים שנולדו ב-1783
קטגוריה:אוסטרים שנפטרו ב-1858
סינודונטיס הקוקייה

**סינודונטיס הקוקייה** (שם מדעי: *Synodontis multipunctatus*) הוא מין דג טרופי ממשפחת המוקוקיידים, המצוי רק בימת טנגניקה, ימת ויקטוריה וימת מלאווי שסביב השבר הסורי-אפריקני באפריקה. דג זה הוא טפיל תטולה בדומה לקוקייה, מה שהעניק לו את שמו.

זהו דג באורך ממוצע של 27.5 סנטימטרים והוא בעל בינים דמויי-שפם, כמו מרבית השפמנונאים. הוא בעל סנפירים קצרים וצבעו חום-אדמדם עם בטן לבנה ועל גופו נקודות שחורות. הדג מצוי סביב הסלעים של הקרקעית, לעיתים עד עומק 40 מטר. הוא מצוי בקבוצות קטנות הפעילות בעיקר בלילה.

דג זה הוא טפיל של מיני אמנוניים הנפוצים מאוד בטנגניקה, בייחוד של המינים *Pseudosimochromis babaulti* ו-*Ctenochromis horei*. כאשר זוג אמנונים מזדווג במים ומשריץ ביצים, השפמנון יגיח בהמוניו לאכול את הביצים ותוך כדי ישריץ את ביציו שלו. נקבת האמנון ממהרת להכניס לפיה את הביצים ומכניסה גם את ביצי השפמנון. שם הם מתפתחים בפה המגונן ולבסוף מגיחים יחד עם הדגיגים הצעירים. הם גם אוכלים את הביצים שלא בקעו בתוך פה האמנונית ואף את הצעירים אשר יוצאים מפיה לאחר שיצאו. בדרך זו השפמנונים מבטיחים שצעיריהם לא יהפכו למזון למיני דגים אחרים באזור, עד שהם מפותחים מספיק.

שפמנון זה מתאים גם להיות דג נוי באקווריום, יחד עם דגים לא-אגרסיביים בגודל דומה. באזור שסביב טנגניקה הוא גם מהווה דג מאכל מקומי.

## קישורים חיצוניים

## הערות שוליים

קטגוריה:בעלי חיים שתוארו ב-1898
קטגוריה:טקסונים שתוארו בידי ז'ורז' אלבר בולנז'ר
קטגוריה:מוקוקיידים
קטגוריה:טפילי תטולה
קטגוריה:טנזניה: דגי מים מתוקים
קטגוריה:מלאווי: דגים
לומברדית

**לומברדית** או **לאנגוברדית** היא שפה שנכחדה המשתייכת לשפות הגרמאניות המערביות אשר הייתה השפה של הלומברדים, עם גרמאני נודד שהתיישב בצפון איטליה במאה השישית. השפות הקרובות לה ביותר הן השכנות הגאוגרפיות שלה, אלמאנית ושוואבית. ישנם בלשנים הטוענים כי צימברית ופרזנטאלרית, המסווגים לרוב כניבים בווארים, הם בעצם צאצאים שורדים של לומברדית.  

במאה ה-7 השימוש בשפה פחת משמעותית משום שהפולשים החלו לדבר לטינית וולגרית שהאוכלוסייה המקומית כבר דיברה בה. כנראה שהיה שימוש בשפה באזורים מפוזרים עד שנת 1000 לערך.  

ישנם רק שרידים מועטים לשפה. המקורות העיקריים הם מילים לומברדיות שנכתבו בטקסטים לטיניים ושמות אנשים ומקומות באזור לומברדיה. בין הטקסטים הללו מקור שבט הלאנגוברדים (Origo gentis Langobardorum), טקסט מהמאה ה-7 המספר את מיתוס ראשית השבט, היסטוריית הלאנגוברדים (Historia Langobardorum), טקסט מהמאה ה-8 שכתב ההיסטוריון הרומי פאולוס הדיאקון, כרוניקת גותאנום, טקסט מהמאה ה-9 המתעד את היסטוריית הלומברדים, וצו רותארי, הלקט הראשון של חוקים לומברדיים, שהוציא המלך רותארי בשנת 643. מקור נוסף הוא מילים שאולות שנכנסו לשפה האיטלקית.  

## לקריאה נוספת
The Lombard Names of Early Medieval Tuscany, מאמר אקדמי המנתח שמות לומברדיים

קטגוריה:שפות גרמאניות מערביות
קטגוריה:לומברדיה
דאטסון סוג 11

ממוזער|300px|"דאטסון סוג 11", שנת 1932, סגנון גוף "Phaeton"
**דאטסון סוג 11** (באנגלית: **Datsun Type 11**) היא מכונית קטנה מתוצרת יצרנית כלי הרכב היפנית **Datsun**  (שם רשמי: **Datsun Motor Corporation** (בשנת 1934 **[[ניסאן]]** השתלטה על **Datsun**), אשר יוצרה בשנת 1932 ביפן.

## "דאטסון סוג 11"
* דגמי "דאטסון סוג 11" יוצרו במספר סגנונות גוף: "phaeton", סדאן, קופה, רודסטר, מסחרית.
* יוצרו 150 יחידות בשנת 1932, מכיוון ששינויים בחוק אפשרו ל"דאטסון" למכור דגם חדש עם מנוע גדול יותר בשנת 1933.
* תקנת שרים מטעם ממשלת יפן משנת 1930 הצהירה כי רישיונות נהיגה לא יידרשו למכוניות עם מנועים של עד 500 סמ"ק, וכי רכישת כלי רכב אלה תחויב במס בשיעור מיסוי דרכים נמוך יותר.
* מנוע קדמי, תכנון שסתום צדדי (sidevalve engine).
* סוג הנעה: הנעה אחורית.

## ראו גם
* ניסאן
* דאטסון DC-3
* דאטסון סוג 14
* דאטסון סוג 15
* דאטסון סוג 16
* דאטסון סוג 17
* דאטסון 17T

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1932
קטגוריה:כלי רכב יפניים
11
משתנה (מדע)

במדע ובמחקר **משתנה** (variable) הוא יחידת מידע בה עושים שימוש בניסויים ותצפיות. בניסוי, המדען או החוקר מחולל שינוי משמעותי ומכוון במערכת הנחקרת ובתצפית המדען משתדל להימנע מגרימת כל שינוי במערכת. כתוצאה מכך, בניסוי סיבת השינויים במערכת ידועה ולכן הניסויים יכולים להתחקות אחרי סיבתיות השינויים. כאשר עוסקים בתופעות בהן יש (או עשויים להיות) סיבה ותוצאה, מבחינים בין **משתנה בלתי תלוי**, שגודלו מוכתב מראש, למשל על ידי המדען המחולל את הניסוי לבין **משתנה תלוי**, שערכו מושפע מן המשתנים האחרים. כאשר המדענים המבצעים את הניסוי מחממים נגד, הטמפרטורה עשויה להיחשב משתנה בלתי תלוי, בעוד שגודל ההתנגדות הוא משתנה התלוי בטמפרטורה.

אוסף הערכים אותם משתנה יכול לקבל נקרא התחום של אותו משתנה. כך למשל, משתנה אשר מתקבל מתוך תחום של שני ערכים – למשל "כן" או "לא" – ייקרא משתנה בינרי.

למשתנים במערכות מדעיות, ובמיוחד בפיזיקה, יש פעמים רבות יחידות מידה - גודל מוסכם וקבוע, המשמש למדידת מאפיין של עצם או תופעה מסוימת, באמצעות השוואת מאפיין זה ליחידת המידה. מטר, למשל, היא יחידת מידה לאורך, המאפשרת למדוד את אורכם של עצמים. יחידות מידה שונות משמשות לתאר גדלים שונים - לדוגמה מהירות יכולה להמדד במטר לשנייה. משתנים הם חלק ממשוואה וכדי לוודא שהמשוואה נכונה, יש צורך לוודא שמשני צידי המשוואה, קיימים גדלים בעלי אותן סוגי יחידות מידה, ואותן יחידות מידה. לדוגמה עצם שנע בקו ישר במהירות קבועה, ניתן למדוד את הערך של המהירות במטר חלקי שנייה. אם נכפול את המהירות בזמן (הנמדד בשניות) נקבל מרחק (הנמדד במטרים), באופן זה נקבל משוואה שבה מהירות כפול זמן = מרחק, וזו היא משוואה מאוזנת מבחינת יחידות המידע שלה. שגיאות אפשריות ביחס לכך היא שימוש ביחידות מידה מהסוג הנכון אבל ביחידת המידה הלא נכון - לדוגמה אם נמדוד את המהירות בקילומטרים לשעה, ונכפיל בשניות לא נקבל מרחק במטרים. שגיאה אפשרית אחרת (במשוואות מורכבות יותר) היא שימוש ביחידות מידה לא מוגדרות או משוואות ללא איזון ביחידות מידה.

בניגוד לניסוי שבו מוגדרים משתנה תלוי ומשתנה בלתי תלוי, בתצפית מוגדרים "משתנה מסביר" ו-"משתנה מוסבר" והקביעה מי מהם יוגדר כמשתנה מסביר ומי מהם יוגדר כמשתנה מוסבר תלויה בשיקול דעתו של האדם המפרש את תוצאות התצפית.

## כימות
כימות היא פעולה בעיבוד מידע ההופכת מידע המתואר במילים למידע המוצג במשתנה כמותי. לדוגמה: הענקת ערכים מספריים לתשובות שונות עבור השאלה "מה מצבך המשפחתי? (רווק, נשוי, גרוש, או אלמן)." כימות מאפשר לעבד מידע בכלים מתמטיים וסטטיסטיים ולאפשר, למשל, רגרסיה ליניארית.

כאשר ניגשים לעבד מידע המופק מתוך ניסוי, סקר וכיוצא באלה, ניתן לאפיין ולכמת מספר תכונות של העצמים הנסקרים; ארגון המידע לרוב ייעשה בקטלוג העצמים בשורות של טבלה וציון ערך המשתנה המתאים לכל תכונה בעמודה נפרדת בשורה של אותו עצם.

## ראו גם
* החלפת משתנה
* משתנה מקרי – בסטטיסטיקה
* משתנה (תכנות)

## קישורים חיצוניים

קטגוריה:מדע
שדות ירוקים (סרט, 1989)

**שדות ירוקים** הוא סרט דרמה ישראלי משנת 1989 בכתיבתו ובבימויו של יצחק צפל ישורון. בתפקידים הראשיים - עמית ליאור, שמואל אדלמן, שמואל שילה, שרון הכהן וליה דוליצקיה. עמית ליאור מלווה את הסרט בקריינות.
## הפקה והפצה
זה הסרט העלילתי הראשון שעסק באינתיפאדה הראשונה. הוא צולם בשכונת ממילא בירושלים לפני שפונתה ונהרסה ובאזור מודיעין שהיה אז ריק מבתים, עם שדות ירוקים לכל עבר. צילומי הסרט הסתיימו במרץ 1989, הקרנת הבכורה שלו נערכה ביולי.

זה היה סרטו העלילתי האחרון של הצלם גדי דנציג שנהרג בתאונת מסוק בפיליפינים.

הסרט זכה בפרס וולג'ין, הסרט הטוב ביותר והבמאי הטוב ביותר בפסטיבל הסרטים של ירושלים. הוא זכה בפרס "ציפור הזהב" לסרט הטוב ביותר, ב"פסט ריו", פסטיבל הסרטים הבינלאומי של ריו, שנערך בפורטלזה, בצפון ברזיל.

הסרט השתתף גם בפסטיבל הסרטים הבינלאומי בברלין במסגרת "פנורמה", בפסטיבלי הסרטים של דבלין, לונדון, הונג קונג ו"אינטרפסט" במוסקבה.

## תקציר העלילה
רמי ברוורמן (עמית ליאור) מגיע לנמל התעופה בן-גוריון עם חברתו דנה (שרון הכהן) כדי להיפגש עם אביו שמוליק (שמואל אדלמן) ואשתו האמריקאית קתי (רות חרל"פ). שמוליק עזב את ישראל לאחר גירושיו ועשה חיל בארצות הברית שם הכיר והתחתן עם קתי, בוגרת ברקלי עם השקפת עולם שמאלנית.

רמי סיים תקופת טירונות קשה ואביו מגיע כדי להשתתף בטקס הסיום. היחסים של רמי ואביו מורכבים לאור הגירושים והנטישה. לאחר שהייה במלון הם מגיעים לבית הסבא מאיר (שמואל שילה) והסבתא דבורה (ליה דוליצקיה).

מאיר כועס על בנו שעזב את ישראל וכל הזמן מבקש ממנו לחזור. כולם נוסעים לטקס שאמור להיערך בבסיס הטירונים בשטחים.

הם מגיעים לירושלים ומאחרים לאוטובוס. רמי מוצא נהג מתנחל (דורון צברי) שמוביל אספקה להתנחלות ומסכים להסיע אותם. הרכב עובר בתוך כפר ערבי ונאלץ לעצור בגלל אבנים על הכביש ואבנים שנזרקות עליהם. רמי יוצא מכליו ומכלה את זעמו בפלסטיני למרות מחאתה של קתי.

הם נאלצים לעזוב את הרכב ולעצור אמבולנס צבאי. רמי מכריח את הנהג שלמה (דורון אברהמי) להסיע אותם משם. האמבולנס עוזב את הכפר ומתחיל לנסוע בשבילים בתוך שדות ירוקים. מאיר מרגיש לא טוב והם יורדים מהאמבולנס ועולים לגבעה ליד מחצבה כדי לצפות על פלסטינים מתקרבים. הפלסטינים מצליחים להבעיר את האמבולנס.

מאיר חש ברע ודבורה חושבת שלקה שוב באירוע מוחי. הם תומכים בו ומגיעים לשביל בשדה עליו נוסע ג'יפ. בג'יפ יש שני פלסטינים, נאג'י וטאהר. שמוליק נמצא בסערת רגשות, מוריד אותם מהג'יפ ומאיים עליהם. בסיום הוא יורה למוות בנאג'י ומשחרר את טאהר.

שלמה, דבורה, דנה וקתי נוסעים בג'יפ להזעיק עזרה.

## שחקנים ודמויות

## קישורים חיצוניים

* 
*  - סקירה וביקורת
* שדות ירוקים באתר קרן הקולנוע הישראלי
* יצחק צפל ישורון מדבר על שדות ירוקים, במאגר העדויות של הקולנוע הישראלי

## הערות שוליים

קטגוריה:סרטי 1989
קטגוריה:סרטי דרמה ישראליים
קטגוריה:סרטי יצחק צפל ישורון
קטגוריה:סרטים בעברית
קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 1989
קטגוריה:זוכי פרס וולג'ין
קטגוריה:זוכי פסטיבל הקולנוע ירושלים
מירמקוסיקלה פורמיקיבורה

**מירמקוסיקלה פורמיקיבורה** (שם מדעי: *Myrmecocichla formicivora*) הוא מין של ציפור שיר, המצויה באפריקה הדרומית באזורי ערבות עשב, שיחיות יבשות ובסוואנה. התחום העיקרי של מחייתה הוא בבוטסואנה, דרום אפריקה, לסוטו, אסוואטיני, נמיביה וזימבבואה. הציפור שייכת למשפחת החטפיתיים, ציידות החרקים המהירות.

ציפור זו קטנה יחסית, באורך 17–18 סנטימטרים ומשקלה 40–60 גרם בממוצע. היא בעלת דו-צורתיות זוויגית, והזכרים גדולים מעט מהנקבות וצבעם כהה יותר עד שחור, למעט בשולי הכנפיים. הנקבות לעומתם חומות, מעט אפורות והראש והחזה בגוון בהיר יותר, מעט שזוף. היא בעלת מקור שחור ורגליים אפורות בהירות.

המירמקוסיקלה פורמיקיבורה היא ציידת חרקים המתמקדת בעיקר בטרמיטים ונמלים צעירות. דבר זה הוביל לשמה האנגלי - "Ant-eating chat". לעיתים מתלווה הציפור לאוכל נמלים גדול, כגון פנגולין או שנבוב, אשר יכול להרוס בקלות את קן הטרמיטים. לאחר מכן הציפור חוטפת מספר חרקים מהקן השבור.

## גלריה

Ant-eating Chat (or Southern Anteater-chat), Myrmecocichla formicivora at Suikerbosrand Nature Reserve, Gauteng - full of the joys of spring. (15279776485).jpg
Ant-eating Chat (or Southern Anteater-chat), Myrmecocichla formicivora at Suikerbosrand Nature Reserve, Gauteng, South Africa (14666654899).jpg
Myrmecocichla formicivora at Kgalagadi (45062932065).jpg
Ant-eating Chat (Myrmecocichla formicivora) female (32904557331).jpg


## קישורים חיצוניים

## הערות שוליים

קטגוריה:חטפיתיים
קטגוריה:דרום אפריקה: עופות
קטגוריה:עופות הסוואנה האפריקנית
ניקולאס לטיפי

**ניקולאס דניאל לטיפי** (באנגלית: **Nicholas Daniel Latifi**, נולד ב-23 ביוני 1995) הוא נהג מרוצים קנדי. התחרה במשך שלוש עונות באליפות הפורמולה 1 עבור קבוצת ויליאמס.

## קריירת מרוצים
לטיפי החל להתחרות בקארטינג בשנת 2009 והתחרה בענף במשך 4 שנים. בשנת 2013 עבר להתחרות במכוניות חד-מושביות והתחרה באליפות הפורמולה 3 האיטלקית עבור קבוצת BVN. את העונה סיים במקום השביעי, עם ניצחון אחד ושלושה פודיומים נוספים. בשנת 2013 התחרה במקביל באליפות הפורמולה 3 האירופאית והבריטית. בנוסף התחרה בסדרת מרוצי טויוטה רייסינג. בשנת 2014 המשיך להתחרות באופן מלא באליפות הפורמולה 3 האירופאית ובמקביל השתתף במספר מרוצים במסגרת הפורמולה רנו 3.5, אליפות ה-GP2 וערך הופעת בכורה בגרנד פרי מקאו. בשנת 2015 השתתף באופן מלא באליפות הפורמולה רנו 3.5 עם קבוצת Arden. במקביל, לקח חלק בשמונה מרוצים במסגרת אליפות ה-GP2 ושמונה מרוצים בסדרת מרוצי פורשה קררה קאפ.

בשנת 2016 הצטרף לקבוצת DAMS שהתחרתה באליפות ה-GP2, שבהמשך הפכה לאליפות הפורמולה 2. לטיפי התחרה עבור הקבוצה במשך 4 עונות. עונת 2019 הייתה עונת השיא: הוא ניצח ארבעה מרוצים, הגיע 4 פעמים נוספות לפודיום, קבע 4 פעמים את זמן ההקפה המהירה וסיים כסגנו של ניק דה פריס שזכה באליפות.

### פורמולה 1
לטיפי שימש כנהג במבחן בקבוצת רנו, סהרה פורס אינדיה/רייסינג פוינט וויליאמס. בנובמבר 2019, במהלך סוף השבוע האחרון של העונה, הוכרז לטיפי כמחליפו של רוברט קוביצה בקבוצת ויליאמס החל מעונת 2020.

בגרנד פרי אוסטריה, מרוץ פתיחת העונה סיים במקום ה-11, זאת למרות שלא עקף אף נהג במהלך המרוץ. שבועיים וחצי לאחר פתיחת העונה הוחתם על הארכת חוזה לעונה נוספת.

במרוץ האחרון בסוף שנת 2021 לטיפי התנגש בקיר עם המכונית שלו וגרם למכונית הבטיחות לצאת, מה שצימצם את הפער משמעותית בין לואיס המילטון לבין מקס ורסטאפן, ובכך מקס ורסטאפן עקף את לואיס המילטון וזכה באליפות הנהגים לשנת 2021.

לקראת סיום עונת 2022 החליטה הקבוצה שלא לחדש את חוזהו של לטיפי לעונה נוספת והוא עזב את האליפות

ביולי 2023 פרסם כי הוא מתחיל ללמוד בבית הספר לעסקים של לונדון החל מוחדש אוגוסט אותה שנה ועל כן פורש מהמשך השתתפות בתחרויות.

## מרוצים
### פורמולה 1

## קישורים חיצוניים

* 

* 

## הערות שוליים

קטגוריה:נהגי מכוניות מרוץ קנדים
קטגוריה:חברי אקדמיית ויליאמס לנהגים
קטגוריה:נהגי קבוצת ויליאמס
קטגוריה:קנדים שנולדו ב-1995
BBC Earth

**BBC Earth** הוא ערוץ טלוויזיה בריטי שהוא חלק מרשת השידור של ה-BBC. בערוץ זה משודרים תוכניות עובדתיות ודוקומנטריות ובעיקר סרטי טבע, רבים מהם הם הפקות יקרות.

הערוץ נפתח לראשונה בשנת 2015, אף על פי שניסו לפתוח אותו לראשונה כבר ב-2014.

## היסטוריה
כבר באוקטובר 2013 הודיע מנהלת ה-BBC על פתיחה של 3 ערוצי טלוויזיה חדשים: "BBC Earth" - אשר יועד לתוכניות דוקומנטריות ,"BBC First", ו-"BBC Brit". יועדו לו 30 שעות של תוכן חדש לצפייה לשנה הראשונה, בין השאר עם הסדרות עולם קפוא ו-"Wonders of the Universe". ערוץ זה יועד להחליף את הערוץ הישן: "BBC Knowledge", אך בהמשך הערוץ אשר הצליח במספר שווקים והמשיך בכל זאת לפעול.

רשת הערוץ עלתה בבריטניה ב-2015. הוא החל לשדר גם במדינות נוספות:
* בפולין, השידור הראשון החל מ-1 בפברואר 2015.
* במדינות הנורדיות, השידור הראשון החל מ-13 באפריל 2015.
* בהונגריה, רומניה וטורקיה, השידור הראשון החל מ-14 באפריל 2015.
* באמריקה הלטינית, השידור הראשון החל מ-1 בספטמבר 2015. עם זאת הוא הופסק באפריל 2017.
* בדרום אפריקה, השידור הראשון החל מ-1 בספטמבר 2015.
* באסיה בקמבודיה, הונג קונג, אינדונזיה, מלזיה, מונגוליה, סינגפור, דרום קוריאה, תאילנד, טאיוואן ווייטנאם, השידור הראשון החל מ-3 באוקטובר 2015. ב-2017 הצטרפו אליהם הפיליפינים לאוס ומיאנמר, דרך ערוצים נוספים של ה-BBC.
* בסרביה, השידור הראשון החל מ-28 בדצמבר 2015.
* במזרח אירופה, השידור הראשון החל מ-1 בינואר 2016.
* ביוון, השידור הראשון החל מ-1 באוקטובר 2017.
* בהודו, הערוץ משודר דרך ערוץ הודי דומה - "Sony BBC Earth", החל מ-6 במרץ 2017.
* בקנדה, הערוץ נפתח ברשת קנדית "BBC Earth", בה השידור הראשון החל מ-24 בינואר 2017. השידורים שלו פועלים תחת הרשת הקנדית "Blue Ant Media".
* בניו זילנד, השידור הראשון החל מ-22 באוקטובר 2018.
* באוסטרליה, השידור הראשון החל מ-10 באוקטובר 2019.
## תוכניות המשודרות או ששודרו בערוץ
* עולם מופלא 2
* הכוכב הכחול 2
* שושלות
* שבעה עולמות, כוכב אחד
* כוכב מושלם

## קישורים חיצוניים

* 

קטגוריה:BBC
מוקטר אדריס

**מוקטר אדריס** (באנגלית: **Muktar Edris**; נולד ב-14 בינואר 1994) הוא אתלט אתיופי, ואלוף העולם בריצת 5000 מטר (לונדון 2017, דוחה 2019). בנוסף לכך, אדריס הוא אלוף העולם בריצת שדה (תחרות קבוצתית) ביחד עם נבחרת אתיופיה משנת 2015, ומדליסט הארד באותה שנה באליפות במקצה הגברים.

## קריירה
אדריס סיים שביעי באליפות העולם בריצת שדה 2011 עד גיל 20, 23 שניות אחרי ג'פרי קמוורור המנצח. בנוסף לכך, זכה עם נבחרת אתיופיה (עד גיל 20) באותה אליפות במדליית הכסף. אדריס סיים רביעי באליפות אפריקה באתלטיקה 2011 עד גיל 20 בריצת 10000 מטר, בזמן של 28:44.95.

ב-2012 אדריס רשם שני הישגים בולטים. הראשון מביניהם היה ניצחון באליפות אפריקה בריצות שדה 2012. ההישג השני היה זכייה במדליית זהב באליפות העולם באתלטיקה עד גיל 20 בריצת 5000 מטר.

ב-2013, זכה אדריס במדליית ארד באליפות העולם בריצות שדה עד גיל 20 שהתקיימה בבידגושץ' (פולין), 9 שניות אחרי הגוס גבריווט המנצח, ו-5 שניות אחרי לאונרד בארסוטון שסיים שני. בנוסף לכך, אדריס זכה במדליית זהב בתחרות הקבוצתית באליפות עם אתיופיה.

ב-2014 קבע אדריס את שיאו האישי ב-5000 מטרים, בזמן של 12:54.83 בסטוקהולם, התוצאה הזו הייתה גם התוצאה הכי מהירה ב-2014. ב-2015, קבע אדריס את שיאו האישי ב-10000 מטרים, בתחרות בהנגלו. באותה שנה, אדריס זכה במדליית ארד באליפות העולם בריצות שדה במקצה העלית גברים, וזכה גם במדליית זהב בתחרות הקבוצתית.

אדריס השתתף ב-אליפות העולם באתלטיקה 2017, וזכה במדליית זהב ב-5000 מטרים. מנצח את מו פארח בריצת המסלול האחרונה שלו ואת פול צ'לימו. אדריס סיים בזמן של 13:32.79.

ב-2019, אדריס שיחזר את ההישג שלו מאליפות העולם הקודמת, וזכה שוב במדליית זהב באליפות העולם, בזמן של 12:58.85. מקדים את סלמון ברגה ואת מוחמד אחמד.

## קישורים חיצוניים

## הערות שוליים

קטגוריה:אתלטים אתיופים
קטגוריה:אתיופים שנולדו ב-1994
עמי הורוביץ

**עמי הורוביץ** (באנגלית: **Ami Horowitz**) הוא יוצר סרטים דוקומנטריים ופעיל ימין יהודי-אמריקאי.

הורוביץ נולד בלוס אנג'לס, סיים תארים בפוליטיקה ופילוסופיה באוניברסיטת דרום קליפורניה. אמו מישראל.

הוא התסריטאי, מפיק ובמאי של סדרת הסרטים *Ami on the Streets* (עמי ברחובות) שהכין עבור רשת פוקס ניוז. הורוביץ כתב והיה במאי במשותף של הסרט הדוקומנטרי "U.N. Me", שיצא בשנת 2009, ואשר בוחן בעין ביקורתית את ארגון האומות המאוחדות.

תחילת פרסומו של הורוביץ הייתה בסרט הדוקומנטרי הקצר "סינדרום סטוקהולם" שעסק בקשר בין ההגירה והפשיעה בשוודיה.

במאי 2016 פרסם הורוביץ סרטון בו הוא מתועד מגייס כספים עבור פעולות טרור של חמאס באוניברסיטת פורטלנד. הורוביץ מבקש מהסטודנטים תרומות ותמיכה עבור התקפות ופיגועי התאבדות כנגד בתי חולים ובתי קפה ישראלים, 'מטרות רכות' כדבריו. הסטודנטים מתועדים כשהם נענים לו ותומכים בכסף ובהצעת עזרה להפצת הרעיונות.

בדצמבר 2023 פרסם הורוביץ סרטון דומה, בו הוא פונה לסטודנטים באוניברסיטת סן פרנסיסקו בבקשה לגיוס כספים ותמיכה עבור פעולות כנגד מוסדות יהודים ברחבי העולם, וגם פעולות טרור כנגד 'מטרות רכות' (כמו בתי קפה ובתי חולים) של יהודים ברחבי העולם. 17 מתוך 35 סטודנטים וסטודנטיות אליהם פנה הורוביץ תרמו לו כסף, ו-28 מהם הביעו תמיכה בהצעותיו.

הוא מזהה עצמו כיהודי המשויך לזרם האורתודוקסי-מודרני. ולמד כשנה באוניברסיטה העברית בירושלים.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה:במאי קולנוע יהודים אמריקאים
קטגוריה:פעילים פוליטיים יהודים אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו במאה ה-20
דאטסון DC-3

**דאטסון DC-3** (באנגלית: **Datsun DC-3**) היא מכונית ספורט קבריולה קטנה מתוצרת יצרנית כלי הרכב היפנית **Datsun**  (שם רשמי: **Datsun Motor Corporation** (בשנת 1934 **[[ניסאן]]** השתלטה על **Datsun**), אשר יוצרה בשנת 1952 ביפן.

## "דאטסון DC-3"

* יוצרו 50 יחידות, נמכרו 30 יחידות ו-20 יחידות הוסבו לטנדרים, שהיו קרויים "Datsun 5147", (שם מלא: Datsun 5147 Pick-up).
* 2 דלתות.
* 4 מושבים.
* בדגם הורכב מנוע ניסאן סדרה "Nissan D engine"  מסוג "D10".
* מנוע קדמי.
* סוג הנעה: הנעה אחורית.
* 1 מאייד.
* דגם "דאטסון DC-3" צולם בסרטים שיצאו לאקרנים בשנת 1952 ובשנת 1966. בשנת 1952 בסרט "Karumen junjô su" ובשנת 1966 בסרט "Gojira, Ebirâ, Mosura: Nankai no daiketto".

## תמונות

קובץ: Datsun Sports DC-3 01.jpg| "דאטסון DC-3"
קובץ: Datsun Sports DC-3 02.jpg| "דאטסון DC-3"
קובץ: Datsun Sports DC-3 03.jpg| "דאטסון DC-3"


## ראו גם
* ניסאן
* דאטסון סוג 11
* דאטסון סוג 14
* דאטסון סוג 16
* דאטסון סוג 17
* דאטסון 17T

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:כלי רכב יפניים
DC-3
הגביע הקרואטי

**הגביע הקרואטי** (בקרואטית: **Hrvatski Nogometni Kup**) הוא מפעל הכדורגל השני בחשיבותו בקרואטיה. המפעל, המנוהל על ידי התאחדות הכדורגל הקרואטית, משוחק בשיטת גביע (המפסיד יוצא, או "נוקאאוט"). המנצחת מעפילה אוטומטית למוקדמות הליגה האירופית. כמו כן, אם מחזיקת הגביע לא זכתה במקביל באליפות קרואטית, היא מעפילה לסופר קאפ בעונה שלאחר מכן. אם האלופה היא גם מחזיקת הגביע, משחק הסופר קאפ לא מתקיים.

המפעל נוסד בשנת 1992, עם היפרדותן של הקבוצות הקרואטיות מליגת העל היוגוסלבית וממפעל הגביע היוגוסלבי בעקבות התפרקות הרפובליקה הפדרלית הסוציאליסטית של יוגוסלביה.

שתי הקבוצות הבכירות של קרואטיה, דינמו זאגרב (16 זכיות ב-23 הופעות) והיידוק ספליט (7 זכיות ב-11 הופעות), במרב הזכיות בגביע. לפחות אחת מהן השתתפה בכל אחד ממשחקי הגמר, למעט שני מקרים ( ו-). מחזיקת הגביע הנוכחי היא היידוק ספליט.

## היסטוריה

מהדורה מוקדמת של הגביע הקרואטי שוחקה לראשונה ב-1941, במדינה העצמאית של קרואטיה, שהייתה ממשלת בובות של מדינות הציר במהלך מלחמת העולם השנייה. הזוכה בגביע הייתה גראג'אנסקי זאגרב, שגברה על קונקורדיה זאגרב, אך לרוב מהדורה זו אינה נספרת בהיסטוריה של הטורניר מאז חידושו.

ב-1992, זמן קצר לאחר היפרדותה של קרואטיה מיוגוסלביה, הוקם המפעל מחדש. בעונתו הראשונה נטלו בו חלק שבע קבוצות בלבד, והוא החל כבר בשלב רבע הגמר (קבוצה אחת קיבלה כרטיס חופשי לחצי הגמר). הזוכה הראשונה והמפתיעה בתואר הייתה אינטר זאפרשיץ', שגברה 1–2 בסיכום שני מפגשים על ה.א.ש.ק. גראדאנסקי, כיום דינמו זאגרב. המפסידה בגמר שינתה את שמה בתום העונה ל*קרואטיה זאגרב*, הופיעה גם בכל ששת משחקי הגמר הבאים, וניצחה בארבעה מהם.

## השיטה
על אף שכל מועדון בקרואטיה יכול להשתתף בשלבי הגביע המוקדמים, למפעל עצמו מעפילות בכל עונה 48 קבוצות, על פי הסדר הבא:
1. 16 הקבוצות המדורגות הבכירות על פי דירוג ההתאחדות הקרואטית, אשר מחושבת על פי הישגיהן במפעל בחמש העונות הקודמות.
2. 21 הקבוצות הזוכות במפעלי הגביע האזוריים המוקדמים, על פי 21 מחוזות קרואטיה.
3. 11 הקבוצות המעפילות לגמר במפעלי הגביע האזוריים המוקדמים, ב-11 המחוזות בעלי מספר הקבוצות הרשומות למפעל הגבוה ביותר.

32 המעפילות ממפעלי הגביע האזוריים מתחילות את דרכן בסיבוב מוקדם שכולל 16 מפגשים בודדים, אשר מכל אחד מהן מעפילה המנצחת. במקרה של שוויון, מוכרע המשחק בהארכה ובדו-קרב בעיטות עונשין.

אל 16 העולות מהסיבוב המוקדם מצטרפות 16 המדורגות, ושני הסיבובים הבאים משוחקים בשיטת משחק בודד, עד שמתקבלות שמונה העולות לרבע הגמר. עד לעונת , כל השלבים מרבע הגמר ואילך שוחקו בשיטת בית-חוץ, אך החל מעונת  גם שלב רבע הגמר הוכרע במשחק בודד. החל בעונת  גם שלב חצי הגמר משוחק בשיטת משחק בודד. עד לעונת  (למעט ב- וב-), הוכרע משחק הגמר בשיטת בית-חוץ, אך החל מאותה העונה, מוכרע הגמר באופן קבוע במשחק בודד.

## זכיות
### היסטוריית משחקי הגמר
* שם הקבוצה ב**מודגש**: זכתה בדאבל באותה העונה
* שם הקבוצה ב*נטוי*: קבוצה שאינה מליגת העל הקרואטית

### זכיות לפי קבוצה

## קישורים חיצוניים
* הגביע הקרואטי באתר התאחדות הכדורגל הקרואטית

קרואטיה
קטגוריה:קרואטיה: כדורגל
קטגוריה:תחרויות ספורט בקרואטיה
מדבר מזון

[שמאל|ממוזער|דוגמה ל[חנות נוחות אמריקאית טיפוסית - רוב המזון המוצע הוא מיובש, מעובד, ומשומר, בעל ערכים תזונתיים נמוכים ומיעוט של ויטמינים]]
**מדבר מזון** (מאנגלית: **Food desert**) הוא מונח שמתאר אזור בו ישנה גישה מוגבלת למזון בריא ומזין. המונח המנוגד נקרא **נווה מדבר של מזון** (Food oasis) - אזור בו נפוצים סופרמרקטים ושאר חנויות לממכר ירקות ופירות.

המונח מתייחס לסוג ולאיכות של המזון שזמין לאוכלוסייה, ובנוסף לגודל המרחק לחנויות מזון. מדבריות מזון נפוצות בעיקר באזורים בהם גרה אוכלוסייה מעוטת הכנסה, ורוב התושבים באזורים אלה סובלים מהשמנת יתר.

על פי דוח של מחלקת החקלאות של ארצות הברית משנת 2010, 23.5 מיליון אמריקאים חיים באזורים המוגדרים כ"מדבר מזון" - כלומר, שהמרחק עד לסופרמרקט הקרוב לביתם הוא מעל מייל אחד באזורים עירוניים, ויותר מעשרה מייל באזורים חקלאיים.

## הגדרה
במחקרים שונים מיושמים סוגים רבים של שיטות לפיענוח המונח "מדבר מזון". בין היתר נבדקים נתוני מפקד אוכלוסין עדכניים, קבוצות מיקוד, חנויות מזון, שימושים במזון, מידע גאוגרפי על פי שיטת GIS, ראיונות, שאלונים וסקרים הבודקים כיצד הצרכנים מתייחסים לזמינות האוכל, ועוד.

על פי רוב המחקרים, כדי לדעת האם אזור אכן מוגדר כ"מדבר מזון", צריך לדעת מספר מאפיינים בסיסיים:
#סוג האזור - אורבני, פרברי או כפרי
#העלויות הכלכליות של אוכל בריא ומזין (ומזון בכלל), עלויות תחבורה והכנסה ממוצעת של תושבי האזור
#המרחק לסופרמרקט, המכולת, חנות הירקות והפירות הקרובה ביותר
#מספר הסופרמרקטים, המכולות או חנויות היקרות והפירות המצויות באזור
#סוג המזון המוצע (משומר או טרי)
#הערכים התזונתיים של המזון המוצע

אנשים אשר חיים באזורים כפריים המוגדרים כ"מדבריות מזון" הם בדרך כלל חסרי תעודת בגרות או GED , חווים עלייה ברמות העוני, ובעלי הכנסה ממוצעת נמוכה מהחציון הארצי. בנוסף, אנשים באזורים אלה נוטים להיות יותר מבוגרים, בעיקר בגלל עקב עזיבת צעירים (גילאים 20–29) לערים ולפרוורים. מדינות עם ריבוי של "מדבריות מזון" יהיו בהתאם בעלות רמת הכנסה נמוכה מהממוצע במדינה. זה יוצר מעין "מעגל קסמים" שלילי. אזורים אלה מתקשים "לצאת מהבוץ" ולהתקדם לעבר עליה ברמת החיים. במובנים מסוימים אזורים אלו מקבילים למדינות העולם השלישי עקב ריבוי של מחלות ותוחלת חיים נמוכה מהרגיל.

מאז תחילת המאה ה-21, חלה בארצות הברית עלייה במקרים של השמנה. אנשים שגרים ב"מדבריות מזון" נמצאים בדרך כלל באזור בו נפוצות רשתות לממכר מזון מהיר וג'אנק פוד. כתוצאה מכך, נגרמת עלייה ברמת השומנים, הסוכרים ופחמימות. דוגמאות למאכלים כאלו הם צ'יפס, ממתקים ומשקאות מוגזים. בין המחלות שיכולות להיווצר כתוצאה מתזונה לא בריאה הן מחלות לב, יתר לחץ דם, סוכרת, דלדול עצם ואף סוכרת.

## קישורים חיצוניים
* 
*פרויקט העצמת-מזון
## הערות שוליים

קטגוריה:מסחר במזון
קטגוריה:עוני
קטגוריה:ארצות הברית: חקלאות
קטגוריה:תזונה
קטגוריה:מזון
קטגוריה:ביטחון תזונתי
אצטדיון רנאטו דאל'ארה

**אצטדיון רנאטו דאל'ארה** (באיטלקית: **Stadio Renato Dall'Ara**; נקרא בעבר: **אצטדיון ליטוריאלה** ו**אצטדיון קומונאלה**) הוא אצטדיון רב-שימושי הממוקם בבולוניה שבאיטליה.האצטדיון הוא האצטדיון הביתי של קבוצת הכדורגל בולוניה 1909 מהסרייה א'. האצטדיון נקרא על שם רנאטו דאל'ארה, נשיא בולוניה לשעבר במשך שלושים שנה. 

האצטדיון אירח משחקים במונדיאל 1934 ובמונדיאל 1990.

## היסטוריה
האצטדיון נפתח ב-1927, והחליף את האצטדיון הישן של בולוניה 1909, ה"אצטדיון סטרלינו" שהיה קיים בין השנים 1913–1927. בתחילה נקרא אצטדיון ליטוריאלה עד 1945 ולאחר מכן נקרא "אצטדיון קומונאלה" עד 1983. לאחר מכן נקרא אצטדיון רנאט דאל'ארה על שם נשיא המועדון במשך 30 שנה של המועדון בלוניה בעבר.

האצטדיון אירח משחקים במונדיאל 1934 שהתקיים באיטליה. ב-1990 אירח האצטדיון משחקים במונדיאל 1990 שהתקיים באיטליה בשנה זו.

האצטדיון ממוקם ברובע סאראגוצה, כ-6 קילומטר ממרכז העיר בולוניה. האצטדיון בעל תכולה של כ-31,000 צופים במשחקי כדורגל ו-55,000 צופים בעת מופעים. האצטדיון נחשב לאחד האיכותיים באירופה מבחינת איכות הדשא, ביחד עם הדשא באצטדיון ארטמיו פרנקי בפירנצה, בגלל איכות הניקוז והצפיפות הקומפקטית של כר הדשא.

## קישורים חיצוניים

* 
* מדריך האצטדיון, באתר StadiumGuide

קטגוריה:בולוניה: מבנים
קטגוריה:בולוניה: ספורט
רנאטו דאל'ארה
רנאטו דאל'ארה
רנאטו דאל'ארה
קטגוריה:בולוניה 1909
ארנסט אוקווירק

**ארנסט אוקווירק** (בגרמנית: **Ernst Ocwirk**; 7 במרץ 1926 – 23 בינואר 1980) היה כדורגלן ומאמן אוסטרי, ששיחק בעמדת הקשר אחורי. נחשב לאחד מגדולי שחקני אוסטריה בכל הזמנים.

אוקווירק שיחק ואימן במדינות אוסטריה ואיטליה במשך רוב הקריירה שלו, ושיחק וגם אימן בקבוצות אוסטריה וינה וסמפדוריה. במונדיאל 1954 שימש כקפטן הנבחרת האוסטרית, והגיע איתם להישג הטוב ביותר של הנבחרת במונדיאל, מקום שלישי.

הוא היה ידוע בסגנון המשחק האסתטי והטכני שלו, והמעריצים אהבו אותו בגלל אישיותו הצנועה וההוגנת. התקשורת הבינלאומית ראתה בו באותה תקופה כקשר האחורי הטוב בעולם, ונחשב בעמדתו לאחד הגדולים בכל הזמנים.

## ביוגרפיה
### קריירת מועדונים
אורקוויק נולד ב-7 במרץ 1926 בווינה שבאוסטריה והחל את הקריירה שלו בעמדת החלוץ. כשהיה נער שיחק במועדון Stadlau המקומי בשנת 1938. לאחר מכן עבר ל-Ffloridsdorfer, שם הבחין בו שחקן העבר יוזף סמיסטיק, שהעביר אותו לשחק בעמדת הקשר האחורי. סמיסטק גם ניסה להחתים אותו בעבר לקבוצתו לשעבר, אך הקבוצה אוסטריה וינה החתימה אותו ראשונה והוא עבר אליה בשנת 1947. הוא שיחק במשך עשור במועדון אוסטריה וינה והפך לאחד השחקנים הבולטים במועדון. במהלך עשור זה זכה עימה 5 פעמים בליגה האוסטרית, ו-3 פעמים בגביע האוסטרי.

לאחר עשור במועדון האוסטרי מהעיר וינה, הובא לסמפדוריה האיטלקית על ידי אלברטו ראוונו, כדורגלן אוסטרי לשעבר, שהיה הכדורגלן האוסטרי השני בהיסטוריה ששיחק בליגה האיטלקית אחרי שאנגלברט קניג שעשה זאת בשנות הארבעים. אורקוויק שיחק באיטליה במשך 5 שנים, בהן גם הפך לקפטן הקבוצה.

### נבחרת לאומית
אוקווירק ערך בנבחרת אוסטריה 62 הופעות וכבש 6 שערים בין השנים 1945–1962. את הופעת הבכורה שלו ערך בשנת 1947, שנה לפני ששיחק עבור הנבחרת באולימפיאדת 1948 שנערכה בלונדון. במונדיאל 1954 שנערך בשווייץ היה קפטן הנבחרת, והגיע איתה להישג השיא שלה עד היום במונדיאל, מקום שלישי. במהלך הטורניר כבש 2 שערים, אחד בניצחון ההיסטורי 5–7 נגד שווייץ, והשני בניצחון 1–3 נגד אורוגוואי. בסיום הטורניר נבחר אוקווירק להיות בנבחרת המצטיינת. הוא פרש מהנבחרת בשנת 1962.

### קריירת אימון
מיד לאחר שפרש מקריירת משחק אוקווירק היה מאמן, וסמפדוריה הייתה הקבוצה הראשונה, ואימן אותה בין השנים 1962– 1965. הוא גם אימן במשך שנה אחת את המועדון קלן הגרמנית, והגיע איתם עד לגמר הגביע הגרמני.

## מותו
שמאל|ממוזער|150px|קברו של אוקווירק
ב-23 בינואר 1980 מת אוקווירק בגיל 53 מטרשת נפוצה, בקליין-פולקלן. מותו התרחש באותו התאריך שבו הכדורגלן האוסטרי מתיאס סינדלר מת, 41 שנה לפני כן. שנה לאחר מותו של אוקווירק נערך טורניר ידידות לזכרו, שבו השתתפו הקבוצות אוסטריה וינה, ראפיד וינה, פרנצווארוש ובאיירן מינכן שניצחה באותו טורניר.

## תארים
;אוסטריה וינה
*אליפות אוסטריה (5): 1949, 1950, 1953, 1962, 1963
*הגביע האוסטרי (3): 1948, 1949, 1962

;נבחרת אוסטריה
*מונדיאל 1954: מקום שלישי
;אישיים
*נבחרת הטורניר של מונדיאל 1954

## קישורים חיצוניים

קטגוריה:קשרי כדורגל אוסטרים
קטגוריה:כדורגלנים אוסטרים
קטגוריה:כדורגלני סמפדוריה
קטגוריה:כדורגלני אוסטריה וינה
קטגוריה:כדורגלני נבחרת אוסטריה
קטגוריה:וינה: כדורגלנים
קטגוריה:כדורגלני מונדיאל 1954
קטגוריה:מאמני סמפדוריה
קטגוריה:מאמני כדורגל אוסטרים
קטגוריה:מאמני אוסטריה וינה
קטגוריה:מאמני פ.צ. קלן
קטגוריה:אישים הקבורים בבית הקברות המרכזי בווינה
קטגוריה:חולי טרשת נפוצה
קטגוריה:אוסטרים שנולדו ב-1926
קטגוריה:אוסטרים שנפטרו ב-1980
פול צ'לימו

**פול קיפקמוי צ'לימו** (באנגלית: **Paul Kipkemoi Chelimo**; נולד ב-27 באוקטובר 1990) הוא אתלט אמריקאי ממוצא קנייתי. הוא סגן אלוף אולימפי (ריו דה ז'ניירו 2016) וזוכה מדליית ארד באליפות עולם (לונדון 2017) בריצת 5000 מטר.

## קריירה
שמאל|ממוזער|צ'לימו (במרכז) ושאר האתלטים לאחר סיום גמר ריצת 5000 מטרים באולימפיאדת ריו

פול צ'לימו נולד בקניה ובשנת2010 עבר לארצות הברית בשביל להתחרות עבור מכללת שורטר. הוא ניצח במשך שנתיים תחת מכללת שורטר מרוצים באליפויות המכללות, עד למעברו למכללת צפון קרוליינה.

צ'לימו קיבל אזרחות אמריקאית לאחר שהצטרף לצבא ארצות הברית, לאחר מכן הצטרף לתוכנית האתלטית של הצבא לאתלטים פעילים.

### סגן אלוף אולימפי
באליפות העולם באולם שנערכה באורגון בשנת 2016 הוא סיים שביעי בריצת 3000 מטר בתוצאה של 8:00.76 דקות. 

במבחנים האמריקאים לאולימפיאדת ריו דה ז'ניירו (2016) הוא סיים שלישי בריצת 5000 מטר בתוצאה של 13:35.92 דקות ונכלל במשלחת האמריקאית. במשחקים עצמם הוא זכה במדליית כסף בריצת 5000 מטר בתוצאה של 13:03.90 דקות, אחרי מו פארח מבריטניה (13:03.30 דקות) ולפני הגוס גברהיווט מאתיופיה (13:04.35 דקות).

### מדליית ארד באליפות העולם
באליפות העולם שנערכה בלונדון בשנת 2017 זכה צ'לימו במדליית ארד בריצת 5000 מטר בתוצאה של 13:33.30 דקות, אחרי מוקטר אדריס מאתיופיה (13:32.79 דקות) ומו פארח (13:33.22 דקות). בשלב המוקדמות הוא קבע תוצאה של 13:24.88 דקות.

באליפות העולם שנערכה בדוחה בשנת 2019 סיים צ'לימו במקום שביעי בריצת 5000 מטר בתוצאה של 13:04.60 דקות.

## קישורים חיצוניים

קטגוריה:רצים קנייתים למרחקים ארוכים
קטגוריה:זוכי מדליית כסף אולימפית אמריקאים: אתלטיקה
קטגוריה:מהגרים מקניה לארצות הברית
קטגוריה:אתלטים באולימפיאדת ריו דה ז'ניירו (2016)
קטגוריה:רצים אמריקאים באולימפיאדת טוקיו (2020)
קטגוריה:רצים אמריקאים למרחקים ארוכים
קטגוריה:זוכי מדליית ארד אולימפית אמריקאים באולימפיאדת טוקיו (2020): אתלטיקה
קטגוריה:בוגרי אוניברסיטת קרוליינה הצפונית
קטגוריה:אמריקאים שנולדו ב-1990
השירים המושמעים ביותר בספוטיפיי

**כרשימת השירים המושמעים ביותר בספוטיפיי** מכילה את 100 השירים המובילים עם הכי הרבה השמעות ברשת הזרמת המדיה ספוטיפיי. נכון לפברואר 2025, "Blinding Lights" של דה ויקנד מדורג במקום הראשון. 18 שירים בלבד עברו את סף 3 מיליארד ההשמעות.

## השירים המובילים
הרשימה הבאה מונה את 100 השירים המושמעים ביותר בספוטיפיי, כשמספר ההשמעות מעוגל למאות האלפים הקרובים ביותר.

### האמנים עם המספר הרב ביותר של שירים ברשימה
זוהי רשימת האמנים עם הכי הרבה שירים ברשימת השירים המושמעים ביותר בספוטיפיי.

### היסטוריית השירים המושמעים ביותר בספוטיפיי
הטבלה הבאה מפרטת את ששת השירים שהחזיקו בתואר "השיר המושמע ביותר בספוטיפיי" מאז 2013 ועד היום.

## אבני דרך והישגים לשירים
### שירים מובילים שבועיים
הטבלה הבאה מפרטת את השירים שהגיעו למקום הראשון במצעד השבועי של ספוטיפיי. הטבלה מתעדת רק שירים מסוף ספטמבר 2013, מכיוון שהנתונים שלפני כן אינם זמינים.

### השירים ששהו הכי הרבה ימים במקום הראשון
הטבלה הבאה מפרטת את 20 השירים עם הכי הרבה ימים במקום הראשון במצעד היומי של ספוטיפיי.

### שירים הכי מושמעים ביום אחד

### שירים הכי מושמעים בשבוע אחד

## ראו גם
* השירים הישראלים המושמעים ביותר בספוטיפיי
* האמנים המושמעים ביותר בספוטיפיי

## קישורים חיצוניים
* 

## הערות שוליים

קטגוריה:ספוטיפיי
קטגוריה:רשימות בנושא מוזיקה
קטגוריה:דירוג בנושא מוזיקה
אל-מדרסה א-טשתמוריה

**אל-מדרסה א-טשתמוריה** (בערבית: **المدرسة الطشتمرية**) היא מבנה מדרסה ממלוכית סמוך לכותל המערבי ברחוב השלשלת 106 בעיר העתיקה של ירושלים, מזרחית למפגש הרחוב עם רחוב משגב לדך. זוהי אחת משלוש מדרסות שנבנו בתקופה הממלוכית באזור זה שסביב הר הבית, בנוסף למדרסת אשרפיה ואל-מחכמה.

לפי הכתובת המצויה במקום, נבנתה המדרסה והקבר הסמוך לה בשנת 1382 או 1383, על ידי האמיר טשתמור אלעלאא'י, חמיו של הסולטאן הממלוכי ברקוק (שלו מיוחסת בניית חאן אל-סולטאן בעיר העתיקה), שהוגלה אל העיר בסוף ימיו. בנו קבור במקום, מימין לכניסה למבנה. מן המבנה יוצאת גזוזטרה ששימשה להקראת קטעי קוראן לעוברים ושבים.

חזית המדרסה היא דוגמה לאדריכלות ממלוכית בירושלים. מבנה השער (הפורטל) מורכב ממוקרנס עיטורי נטיפות); משקוף הדלת בנוי **תשליב אבנים** (jogglers) - אבנים משתלבות בשני צבעים שונים ובצורות גאומטריות דמויות-עלים כאשר אחת היא תשליל (נגטיב) של השנייה והחזית בנויה מתשליב אבנים אדום-לבן (אבלק). דלתות המבנה הן דלתות עץ כבדות, מצופות בברזל. הברזל מוצמד לדלת העץ על ידי מסמרים בעלי ראש רחב, המסודרים בתבנית קישוטית. משני צידי הפתח נבנו שני ספסלי אבן נמוכים (מצטבא), לטובת שומרי המבנה ועוברי-אורח.

המדרסה אינה פעילה עוד. המבנה משמש למחסן ולמשרדי הלשכה המוסלמית, ומוסד לייעוץ משפטי ובוררות עבור תושבי מזרח העיר המוסלמים.

## לקריאה נוספת
* אלונה ורדי (עורכת), מדריך ישראל החדש, כרך 12: ירושלים, עמ' 43.
* יוסף דרורי, **ירושלים בתקופה הממלוכית** ו**אדריכלות ממלוכית בירושלים**, בתוך: אלי שילר (עורך), **תולדות ירושלים מחורבן בית שני ועד לתקופה התעות'מאנית**, אריאל 83–84, 1992. עמ' 169–206
* עפרה רגב, **ממלוכ כי ימלוך**, בתוך אייל מירון (עורך), **ירושלים וכל נתיבותיה**, יד יצחק בן-צבי, ירושלים תשנ"ז (1996) עמ' 142–153
* דוד קרויאנקר, **אדריכלות בירושלים, הבניה בעיר העתיקה**, עמ' 57–77
* דן בהט, **מבנים ממלוכיים בירושלים**, המחלקה לחינוך של יד בן צבי, 1975

## קישורים חיצוניים

## הערות שוליים

קטגוריה:ירושלים: מבנים
קטגוריה:הרובע המוסלמי
קטגוריה:התקופה הממלוכית בארץ ישראל
טשתמוריה
Live from Wembley Arena, London, England

**Live from Wembley Arena, London, England** הוא אלבום ההופעה השני של הזמרת פינק, שיצא לאור ב-22 במרץ 2007, על ידי לה-פייס רקורדס. אלבום ההופעה הוקלט ב-4 בדצמבר 2006, בוומבלי ארנה שבלונדון במהלך סיבוב ההופעות "I'm Not Dead Tour". ההופעות לשירים "Lady Marmalade" ו-"Redemption Song" לא נכללו בגרסת ה-DVD.

בעקבות המילים הגסות אשר מכילות חלק מהשירים בהופעה באוסטרליה האלבום נמכר עם הגבלת גיל. האלבום זכה להצלחה גדולה עם יציאתו, במיוחד באוסטרליה שם הגיע למקום ה-1 במצעד אלבומי ה-DVD והגיע למעמד 16 פלטינות.

## רשימת רצועות
#"Opening"
#"'Cuz I Can"
#"Trouble"
#"Just like a Pill"
#"Who Knew"
#"I'm Not Dead"
#"Stupid Girls"
#"Spanish Dance"
#"There You Go"
#"God Is a DJ"
#"Fingers"
#"Family Portrait"
#"The One That Got Away"
#"Dear Mr. President"
#"What's Up"
#"U + Ur Hand"
#""
#"Don't Let Me Get Me"
#""
#"Nobody Knows"
#"Get the Party Started"

### די וי די בונוס
* On Tour with Pink
* Photo Gallery
* Audio-Tracks:
** "Crash and Burn"
**"

## קישורים חיצוניים

קטגוריה:אלבומי וידאו מ-2007
קטגוריה:אלבומי וידאו של פינק
קטגוריה:אלבומי וידאו באנגלית
Funhouse Tour: Live in Australia

**Funhouse Tour: Live in Australia** הוא אלבום ההופעה השלישי של הזמרת פינק, שיצא לאור ב-14 באוקטובר 2009, על ידי לה-פייס רקורדס בפורמט DVD, אודיו ובלו-ריי. אלבום הווידאו מכיל קטעים מתוך סיבוב ההופעות "Funhouse Tour" אשר צולמו ב-17 וב-18 ביולי 2009 בסידני אוסטרליה.

אלבום הווידאו זכה להצלחה, במיוחד באוסטרליה שם הגיע למעמד של 32 פלטינות עם מכירות של 480 אלף עותקים.

## רשימת רצועות
### רשימת שירים של גרסת ה-DVD/Blu-ray
#"Highway to Hell" (אינטרו)
#"Bad Influence"
#"Just Like a Pill"
#"Who Knew"
#"Ave Mary A"
#"Don't Let Me Get Me"
#"I Touch Myself"
#"Please Don't Leave Me"
#"U + Ur Hand"
#""
#"So What"
#"Family Portrait"
#"I Don't Believe You"
#"Crystal Ball"
#"Trouble"
#"Babe I'm Gonna Leave You"
#"Sober"
#"Bohemian Rhapsody"
#"Funhouse"
#"Crazy"
#"Get the Party Started"
#"Glitter in the Air"

רצועות בונוס:
*"It's All Your Fault"
*"One Foot Wrong"
* On Tour with P!nk
* How to "Shred the Gnar
* Bloopers

### רשימת שירים גרסת CD
#
#
#
#
#
#
#
#
#
#
#

רצועות בונוס:
:

## קישורים חיצוניים

קטגוריה:אלבומי וידאו של פינק
קטגוריה:אלבומי וידאו באנגלית
בבא תמא

ממוזער|חזית בית הכנסת, קיץ 1950
**בית הכנסת הגדול לעדת הבוכרים – בבא תמא** הוא בית כנסת בנוסח יהדות בוכרה, בעבר היה בית הכנסת המרכזי בשכונת הבוכרים בירושלים.

## מבנה בית הכנסת
בית הכנסת נוסד בשנת 1895 (ה'תרנ"ה) מעיזבונו של **ר' בבא בן ר' יעקב תמא**, יהודי ממוצא בוכרי. מבנה בית הכנסת ממוקם במפגש רחוב הבוכרים ורחוב יחזקאל בשכונת הבוכרים שבמרכז ירושלים.

לפי מדריך ישראל החדש ריהוט הפנים של בית הכנסת אינו שומר על הסגנון הבוכרי, ומלבד הפרוכת העשויה מלאכת רקמה בוכרית, משי רקום בחוטי זהב, יתר הריהוט בסגנונות אחרים: ארון הקודש בסגנון מזרח-אירופי והבימה בסגנון ארצישראלי, השכיח בבתי הכנסת של צפת העתיקה.
## מיוחדות בית הכנסת
על קיר בית הכנסת הצפוני, ציור מעשי ידי ר' בלומברג, האמן בן שכונת מאה שערים שעבודותיו מתנוססות גם בבית הכנסת אהל יצחק של חסידות חב"ד במאה שערים.
כמו כן בשנת ה'תשי"א, פתח בנו הגדול של הרב מבריסק רבי יוסף דוב ישיבה, שם למדו באותה עת קבוצה מובחרת ומעולה של בחורים למדנים (ביניהם הרב אברהם נח גרבוז, הרב אברהם גורביץ, רבי שמחה קסלר ורבי חיים שלמה ליבוביץ, ורבי משה גפן), הם למדו בבית הכנסת בבא תמא שבשכונת הבוכרים בירושלים עד עזיבת הישיבה לאחר תקופה לבית הכנסת אחוה. כמו כן בשנת 2007 תשס"ז נמצאה בעליית גג בית הכנסת בקומת הגניזה כתבים רבים ונדירים של מקובלי ירושלים מבעל הלש"ם וכן מהרב השד"ה ומבעל כף החיים ועוד.

## מרבני בית הכנסת
כבית הכנסת המרכזי בשכונת הבוכרים, שימשו בתפקיד רב בית הכנסת בבא תמא, נכבדי רבני העדה הבוכרית בישראל, במקביל לכהונתם ברבנות השכונה כולה.
* הרב משה יצחקוף הכהן – רב השכונה, שימש רב בית הכנסת במשך עשרים שנה (1922–1943) מאז עלייתו לארץ ישראל ועד פטירתו.
* הרב בן ציון הכהן רבין – רבה של העדה הבוכרית בתל אביב, כיהן כרב בית הכנסת מ-1945

## לקריאה נוספת
* אלונה ורדי (עורכת), מדריך ישראל החדש, כרך 12: ירושלים, עמ' 64–65.

## הערות שוליים

קטגוריה:ירושלים: בתי כנסת
קטגוריה:יהדות בוכרה
קטגוריה:שכונת הבוכרים
I'll Never Find Another You

"**I'll Never Find Another You**" (בעברית: "**לעולם לא אמצא אחרת כמוך**") הוא סינגל משנת 1964 של להקת המשחרים, שהגיע למקום הראשון במצעד הסינגלים הבריטי בפברואר 1965, והיה הסינגל שהגיע למקום השני במצעד המכירות של הממלכה המאוחדת בשנת 1965. השיר זכה לפופולריות בארצות הברית והגיע למקום הרביעי במצעד מוזיקת פופ, ולמקום השני במצעד "easy listening" של בילבורד הוט 100.

את השיר כתב והפיק טום ספרינגפילד, שהיה אחראי לרוב להיטי המשחרים.

ב-1967 חידש את השיר זמר הקאנטרי סוני ג'יימס, שביצועו הגיע למקום הראשון במצעד שירי הקאנטרי. ב-2006 הקליט הגיטריסט לז פרדקין גרסת כיסוי בסגנון פולק-רוק עבור ה-CD שלו "Jangleholic".

ביולי 2018 הושמע השיר בפרסומת לטלוויזיה של וסטפאק בנק באוסטרליה, בביצועה של ג'וליה ג'קלין.

ב-2011 נוסף השיר לארכיון הלאומי של סרטים וצלילים של אוסטרליה "Sounds of Australia".

## מיקומי שיא
### המשחרים

### סוני ג'יימס

## גרסאות נוספות
ב-2010 ביצעו את השיר בו גיברד, סולן להקת Death Cab for Cutie, ואשתו הזמרת והשחקנית זואי דשנל, עבור ארגון Teen Feed שמטפל בחסרי בית צעירים.

הזמרת הפיליפינת נורה אאונור הקליטה גרסת כיסוי של השיר עבור אלבומה "Nora Aunor Sings" משנת 1968.

###### גרסה עברית
הפזמונאית דפנה אילת כתבה גרסה בעברית לשיר בשם "ארץ הלוואי" והוא הוקלט על ידי אריק איינשטיין, מתוך האלבום "שר בשבילך" שיצא לאור ב-1966.

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קפיטול רקורדס
קטגוריה:סינגלים בהוצאת קולומביה גרפופון קומפני
קטגוריה:שירים שנכתבו על ידי דפנה אילת
קטגוריה:שירי אריק איינשטיין